**HEA EESKUJU**

**ANDTRIINE NAVI**

Hugo Treffneri Gümnaasium

Andtriine on eriliselt silma paistnud sel aastal, kui ta alustas rahvusvahelise strateegilise koostööprojekti S.P.A.M elluviimisega. Andtriine arvates veedavad noored liiga palju mõttetut aega nutiseadmetes, mille tõttu jääb vähem aega arendavateks tegevusteks, sotsiaalsete oskuste arendamiseks jne. Koos Elisabetiga otsustati olukorda parandada ja noorte nutiseadmete tarbimise teadlikkust tõsta. Selleks kutsuti kokku meekond, kellega kirjutati rahvusvahelise Erasmus+ strateegilise koostööprojekti S.P.A.M, millele saadi toetus (ligi 40.000€). Nüüd tegutseb meeskond selle nimel, et kõik noored teadvustaksid ohte nutiseadmetes, pööraksid tähelepanu sellele, milliseid rakendusi nad kasutavad (kas "scrollivad" niisama või ka õpivad midagi), veedaksid rohkem aega "päriselu" nautides ja sõpradega "päriselus" suheldes.

Andtriine kaasas oma algatatud projekti Tartu koole ja noortekeskuseid. Esimesena viiakse projektitegevusi läbi Tartu Kesklinna Koolis ja paralleelselt sellega kolmes Tartu noortekeskuses. Kuna ka õpetajad on nutisedmetest tulenevat probleemi koolis märganud, ega oska sellega toime tulla, oli huvi projekti vastu koolis väga suur. Projekti kaasatakse ka kõik teised Tartu koolid, seda juba järgneval aastal. Samuti valmib projekti lõppfaasis kampaania, mida levitatakse üle Eesti (samuti partnerriikides Bulgaarias ja Islandil), et võimalikult paljud noored hakkaksid oma nutikäitumisele rohkem tähelepnu pöörama. Lisaks noortele pöörab Andtriine oma projektiga tähelepanu ka sellele, mida ja kuidas lapsevanemad kodudes ja õpetajad koolides saaksid ära teha, et nutiseadmetega kaasnevaid probleeme ühiskonnas väähemaks jääks.

Andtriine on üks rahvusvahelise pikajalise koostööprojekti S.P.A.M algataja ja eestvedaja. Projekti käigus õpetab ta (koos noortegrupiga) teistele noortele nutiseadmetega kaasnevaid ohtusid, pöörab tähelepanu nutiseadmete liigtarbimisele ja sellest tulenevale nutisõltuvusele ja juba praegu järjest enam probleemiks muutuvatele tervisehädadele, mis tulenevad liigsest nutiseadme tarbimisest. Projekti viiakse läbi Tartu koolides ja noortekeskustes, järgmisel aastal toimub üleeestiline kampaania. Silmapaistavaks teeb selle projekti asjaolu, et siiani ei ole Eestis ükski noortegrupp rahvusvahelise strateegilise koostöö projekti kirjutanud ega vedanud, sest see on noortevehetusest palju vastutusrikkam ja keerukam, kuid Andtriine nägi ühiskonnas suurt probleemi ja soovib sellele rahvusvahelisel tasandil lahendusi leida. Projekti kirjutamine ja esimesed uuringud algasid jaanuaris 2018, projektitegevused kestavad kuni 2019 detsembrini. Hea eeskuju tiitel annaks Andtriinele kindlasti motivatsiooni juurde, et niivõrd pika projektiga veel terve aasta tegevsusi jätkata.

Noor, kes märkab ühiskonnas probleeme ja proovib neile lahendusi leida, kaasates meeskonna, oma kodukoha koolid ja noortekesused (koos õpetajate ja lapsevanematega) väärib kindlasti Hea Eeskuju tiitlit.

HEA EESKUJU ESITAJA

Grete Sarap